เรื่องร้องเรียน: ถ.กรุงเทพกรีฑาตัดใหม่ ทางกลับรถใต้สะพานข้ามวงแหวนกาญจนาภิเษก มีผู้ค้าหาบเร่แผงลอยจำนวนมาก มาตั้งโต๊ะขายอาหารแบบลงหลักปักฐาน บางร้านขายเสร็จไม่ขนของกลับ ยึดครองพื้นที่ใต้สะพานข้ามแยกสาธารณะเป็นพื้นที่ทำมาหากินส่วนตัว บ้านเมืองไร้ความเป็นระเบียบ อาจเกิดปัญหาสิ่งปฎิกูลจากการประกอบกิจการร้านอาหาร พื้นที่สาธารณะอาจจะเสื่อมโทรมได้ในเวลาอันรวดเร็ว  อยากให้มีหน่วยงานไปจัดทำข้อมูลขึ้นทะเบียนผู้ค้าขาย ดูแลตรวจตราการใช้พื้นที่สาธารณะว่าผิดกฎหมายหรือไม่ ถ้าไม่ผิดกฎหมายขอช่วยดูแลตรวจตราเรื่องความสะอาดของพื้นที่ประกอบการร้านอาหารแผงลอย ไม่ทิ้งเศษปฎิกูลและไขมันลงท่อระบายน้ำ หากผิดกฎหมายช่วยผลักดันผู้ค้าให้ไปค้าขายในที่ที่ถูกต้องต่อไป เพื่อความสะอาดเป็นระเบียบของบ้านเมือง ตามนโยบายท่านชัชชาติที่ว่าด้วยเรื่องสิ่งแวดล้อมดี โครงสร้างดี บริหารจัดการดี เศรษฐกิจดี ข้อที่ว่าจะเตรียมโครงสร้างพื้นฐานที่เหมาะสมรองรับพื้นที่การค้าหาบเร่แผงลอย และ นโยบายการทำฐานข้อมูลผู้ค้าแผงลอยพร้อมติดตามการดำเนินการ
การดำเนินการของเจ้าหน้าที่: เมื่อวันที่ 29 พ.ย. 2565 ฝ่ายเทศกิจ ได้ดำเนินการตรวจสอบพื้นที่บริเวณทางกลับรถใต้สะพานข้ามวงแหวนกาญจนาภิเษก ซึ่งเป็นที่สาธารณะ พบมีผู้ค้าจำนวน 7 ราย ทำการจำหน่ายสินค้าในที่สาธารณะ การกระทำดังกล่าวเป็นการฝ่าฝืนข้อบัญญัติกรุงเทพมหานครและ พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ. 2535 มาตรา 20 (1)  ในการนี้ ฝ่ายเทศกิจจึงได้ดำเนินการในส่วนที่เกี่ยวข้องดังนี้ 1. จัดประชุมผู้ค้าเพื่อจัดทำข้อมูลทะเบียนผู้ค้าหาบเร่-แผงลอย และประชาสัมพันธ์ข้อกฎหมายที่เกี่ยวข้อง พร้อมให้คำแนะนำในการรักษาความสะอาด การคัดแยกขยะ การติดตั้งถังดักไขมัน 2. แนะนำให้ผู้ค้าไปติดต่อและลงทะเบียนขอจำหน่ายสินค้าตามโครงการ ถนนคนเดิน ของสำนักงานเขตกับเจ้าหน้าที่ฝ่ายพัฒนาชุมชนและสวัสดิการสังคม 3. แนะนำให้ผู้ค้าหาสถานที่จำหน่ายสินค้าที่ถูกต้องตามกฎหมาย เช่น พื้นที่ตลาดเอกชน  4. การบังคับการตามกฎหมาย ฝ่ายเทศกิจ จะดำเนินการตรวจตรา กวดขัน บังคับใช้กฎหมายกับผู้ที่ฝ่าฝืนทุกราย
ความเห็นของผู้แจ้ง: ขอชื่นชมคณะทำงานทุกฝ่าย และเจ้าหน้าที่เทศกิจที่ปฏิบัติงานด้วยความซื่อสัตย์ เห็นแก่ประโยขน์ส่วนร่วมเป็นหลัก หากทุกคนร่วมมือกันบ้านเมืองจะเป็นระเบียบเรียบร้อยขึ้นแน่นอน เป็นกำลังใจให้นะครับสำหรับคนทำดี
พื้นที่: แขวงทับช้าง เขตสะพานสูง กรุงเทพมหานคร